POGODBA št.   D3-20-......
o sofinanciranju športnih programov

ki sta jo dogovorila in sklenila:

Fundacija za financiranje športnih organizacij v Republiki Sloveniji, Dunajska 51, 1000 Ljubljana (v nadaljevanju: Fundacija), ki jo zastopa Aleš Remih, predsednik Sveta fundacije

davčna številka: SI61204935

matična številka: 1118366

in 

	________________________________, ________________,  SI-____  ___________ (v nadaljevanju: Izvajalec), ki ga zastopa  ______________, __________ 


	številka TR:
	_________________

	davčna številka: 
	___________

	matična številka:
	___________


Izvajalec  je / ni  zavezanec za DDV.        

1. UGOTOVITVE

1.1. Fundacija je v Uradnem listu RS, št. ___/19, dne 11.10.2019, objavila Javni razpis Fundacije za šport za sofinanciranje športnih programov, razvojne dejavnosti v športu, športnih prireditev in promocije športa ter družbene in okoljske odgovornosti v športu v letu 2020 (v nadaljevanju: javni razpis).

1.2. Izvajalec se je pravočasno prijavil na javni razpis na področju športnih programov, podpodročje: ____________. Vlogi za dodelitev sredstev je priložil vsa zahtevana dokazila. Izvajalec je kandidiral na podpodročju ___________ s programom »_________________«, ki ga bo izvedel skupaj s svojimi podizvajalci (športnimi društvi, klubi).

1.3. Svet fundacije je Izvajalca izbral na podlagi predloga komisije in v skladu z določbami Pravilnika o sofinanciranju izvajanja letnega programa športa Fundacije za financiranje športnih organizacij v Republiki Sloveniji   (Uradni list RS, št. 72/17) s sklepom ___. redne seje Sveta fundacije z dne ________.

1.4. Celotna predvidena vrednost programa Izvajalca v letu 2020 znaša ________ EUR.

2. NAČIN IN POGOJI SOFINANCIRANJA

2.1. Fundacija bo za sofinanciranje programa »________________« v letu 2020 zagotovila Izvajalcu sredstva v skupni višini _______ EUR kot nepovratna sredstva, vendar ne več kot 75% upravičenih stroškov programa. 

2.2. Fundacija se zavezuje, da bo odobrena sredstva plačala na račun Izvajalca na podlagi popolnega  zahtevka za izplačilo.

2.3. Izvajalec je pred kakršnimkoli izplačilom sredstev na podlagi te pogodbe dolžan predložiti Fundaciji:

- sklep o dodelitvi sredstev ___ podizvajalcem, navedenim v vlogi na javni razpis  ali dogovore,         

  sklenjene med Izvajalcem in temi podizvajalci;   

       - urnik izvajanja sofinanciranega programa,

       - cenik storitev, ki so predmet sofinanciranega programa ali dokazilo o brezplačnosti programa  

         za  aktivne udeležence programa (npr. prijavnica, letak, obvestilo, vabilo,…).

Izvajalec se zavezuje, da bo vzpostavil oz. zagotovil takšen način vodenja svojih računovodskih evidenc, da  bodo  sredstva na prihodkovni in odhodkovni strani razvidna za program »_________________«, kot tudi za druge, s strani Fundacije sofinancirane programe. 

Izvajalec izrecno soglaša, da lahko pooblaščeni predstavniki Fundacije nadzirajo namensko porabo sredstev, ki jih je Fundacija namenila Izvajalcu  za program  »________________«. Izvajalec se izrecno zavezuje, da bo pri opravljanju nadzora nad namensko porabo sredstev, ki ga izvaja ali naroči Fundacija, nadzornemu organu omogočil vpogled v celotno dokumentacijo o izvajanju sofinanciranega programa ter mu dal vse potrebne podatke in pojasnila v povezavi z uporabo teh sredstev.

2.4. Izvajalec je dolžan 80% sredstev, prejetih od Fundacije, nameniti svojim podizvajalcem, navedenim v vlogi  na javni razpis, ki so sodelovali pri izvedbi programa in jih obvestiti, da gre za sredstva Fundacije. Izvajalec nakaže sredstva podizvajalcem šele po pridobitvi poročil podizvajalcev, s katerimi le-ti Izvajalcu dokumentirano izkažejo izvajanje programa, ki je predmet te pogodbe. Vsak posamezni podizvajalec izkaže obseg svojega izvedenega programa z vsebinskim poročilom in kopijami računov, ki se glasijo na podizvajalca in so izdani v obdobju od 01.01.2020 do 31.12.2020.

Izvajalec mora Fundaciji predložiti dokazilo o nakazilu  sredstev podizvajalcem.

Izvajalec s svojimi podizvajalci sklene pogodbe, ki opredeljujejo namensko porabo sredstev Fundacije in uporabo »Navodil izvajalcem o aktivnostih obveščanja javnosti in poročanja o sofinanciranih programih iz sredstev fundacije za šport«.  V te pogodbe Izvajalec vključi tudi klavzulo, da mora podizvajalec ravnati skladno z veljavno zakonodajo in v izvajanje programa »__________________« ne sme na nikakršen način (npr. kot sponzorje, donatorje,...) vključevati nezakonitih prirediteljev iger na srečo.
Ne glede na določilo prvega odstavka te točke, se lahko odstotek sredstev, ki jih je dolžan Izvajalec nameniti svojim podizvajalcem, spremeni, v odvisnosti od višine izkazanih neposrednih stroškov programa nastalih Izvajalcu, in sicer v primeru da je tudi Izvajalec sam neposredni izvajalec programa.

2.5. Fundacija bo odobrena sredstva izplačala na račun Izvajalca po izvedenem programu, predvidoma v roku 30 dni po prejemu zahtevka za izplačilo pogodbenih zneskov, kateremu morajo biti priložene preslikave računov, izdanih v obdobju od 01.01.2020 do 31.12.2020, ki dokazujejo delež sofinanciranja fundacije iz točke 2.1.  Dokazila se morajo glasiti na Izvajalca oz.  na njegove podizvajalce, skladno s točko 2.4 pogodbe. 
Upravičeni stroški programa so: 

	Strokovni kader:


	· stroški dela in storitev strokovnega kadra (vaditelji, trenerji, organizatorji, …)

· potni stroški (kilometrine, dnevnice,….)

· strokovno izpopolnjevanje trenerjev

· zavarovanje za odgovornost strokovnega kadra

	
	

	Materialni stroški:


	· športna oprema, nagrade, priznanja in rekviziti

· nezgodna zavarovanja in zavarovanja za splošno odgovornost

· stroški oglaševanja

· administrativni stroški in stroški porabljenega materiala

· sorazmerni delež stroška plače nosilca projekta za organizacijo, in sicer v času izvajanja programa (max do 20%)

· stroški prevoza (najem prevoznega sredstva, nakup voznih kart) - samo pri  počitniških športnih programih in programi športnih  taborov

· stroški namestitve in prehrane - samo pri  počitniških športnih programih in programi športnih  taborov



	Športni objekti:


	· stroški najema in uporabe športnih objektov

· sorazmerni del obratovalnih stroškov športnih objektov (voda, plin, elektrika, kurilno olje, čiščenje, vzdrževanje...)

· stroški zavarovalnih premij

· stroški varovanja




V kolikor ima izvajalec programa pravico do  uveljavljanja vhodnega davka na dodano vrednost  se mu davek na dodano vrednost ne všteva med upravičene stroške. V kolikor izvajalec programa nima pravice do odbitka celotnega ali delnega davka na dodano vrednost, ki mu je bil obračunan ob dobavah blaga in storitev,  se mu obračunani DDV všteje med upravičene stroške. Neodbitni davek na dodano vrednost (brez upoštevanja  DDV po omejitvi iz  66.člena  ZDDV-1), kot del upravičenih stroškov,  lahko izvajalec programa  uveljavlja kot lastna sredstva pri dokazovanju  porabe. Izvajalec programa je pri dokazovanju upravičenih stroškov iz naslova DDV, dolžan Fundaciji predložiti izjavo, o  zavezanosti za DDV in višini odbitnega deleža po 65.členu ZDDV-1  ali izjavo o nezavezanosti za obračun davka na dodano vrednost. Upošteva se samo izjava, podpisana s strani računovodje in zakonitega zastopnika Izvajalca, ki pod kazensko in odškodninsko odgovornostjo potrjujeta resničnost v izjavi zatrjevanih podatkov.  

Voluntersko delo ni predmet sofinanciranja po tej pogodbi.  

V kolikor bo v zahtevku za  izplačilo  ovrednoteno voluntersko delo, bo Fundacija upoštevala to kot ugotovljen  neupravičeni strošek sofinanciranega programa.

Fundacija bo vse ugotovljene neupravičene stroške sofinanciranega programa odštela od predloženih stroškov pri vsakem  zahtevku sproti in ustrezno znižala  višino zahtevka za izplačilo.

Zahtevek za izplačilo mora Izvajalec dostaviti Fundaciji na predpisanem obrazcu, najkasneje do 31.12.2020, sicer mu odobrena sredstva ne pripadajo. 
2.6. Izvajalec pod materialno in kazensko odgovornostjo izjavlja, da bo sredstva, pridobljena po tej pogodbi, v celoti uporabil namensko in racionalno ter v skladu s posredovano razpisno dokumentacijo in odločbo sveta fundacije,  za opravljanje programa, prijavljenega na javni razpis. Zavezuje se, da bo najkasneje do 31.12.2020 Fundaciji predložil letno  vsebinsko in  finančno poročilo sofinanciranega programa na obrazcu Fundacije, iz katerega bo razvidno, za koliko se je znižala cena za udeležence programa oz. povečala kakovost programa.

2.7. V kolikor Izvajalec ne izpolni pravočasno obveznosti, določene v predhodni točki, lahko Fundacija zadrži sredstva.

2.8. V kolikor Izvajalec uporabi pridobljena sredstva nenamensko oziroma v nasprotju z določili te pogodbe, lahko Fundacija takoj enostransko razveljavi to pogodbo ter zahteva vrnitev celotnega že izplačanega zneska ali pa pri pogodbi vztraja in zahteva zgolj vračilo nenamensko porabljenih sredstva, ki jih je Izvajalec dolžan vrniti Fundaciji v roku 8 dni po prejemu njenega pisnega zahtevka, in sicer z zakonitimi zamudnimi obrestmi od prejema posameznega zneska do vračila.
2.9. Izvajalec se obvezuje, da se bo ravnal skladno z veljavno zakonodajo in v izvajanje programa »__________________«, kot tudi v izvajanje svojih ostalih programov, ne bo na nikakršen način (npr. kot sponzorje, donatorje,...) vključeval nezakonitih prirediteljev iger na srečo. Enaka obveza velja tudi za podizvajalce programa »_________________«. V kolikor bo navedena obveza kršena s strani Izvajalca ali njegovega podizvajalca, Fundacija  odobrena sredstva Izvajalcu ne bo  izplačala. V kolikor pa bodo pogodbena sredstva Izvajalcu delno ali v celoti že izplačana,  in bo kršitev navedene obveze ugotovljena naknadno,  je Izvajalec prejeta sredstva dolžan vrniti Fundaciji v roku 8 dni po prejemu njenega pisnega zahtevka, in sicer z zakonitimi zamudnimi obrestmi od prejema posameznega zneska do vračila.
2.10. Ta pogodba je nična, če se ugotovi, da je kdo v imenu  in na račun druge pogodbene stranke, Fundaciji, predstavniku ali posredniku organa  ali organizacije iz javnega sektorja obljubil, ponudil ali dal kakšno nedovoljeno korist za:

· pridobitev posla, ali

· za sklenitev posla pod  ugodnejšimi pogoji, ali

· za opustitev  dolžnega nadzora nad izvajanjem pogodbenih obveznosti, 

· za drugo ravnanje ali opustitev, s katerim je Fundaciji, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku Fundacije, organa, posredniku organa ali organizaciji  iz javnega sektorja, drugi pogodbeni stranki ali njenemu predstavniku, zastopniku ali posredniku.

3. OSTALE DOLOČBE

3.1. Izvajalec se zavezuje, da bo skupaj z njegovimi članicami javno objavljal, da je program sofinancirala Fundacija, in sicer v skladu z »Navodili izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport«. Navodila so sestavni del pogodbe in so objavljena na spletni strani fundacije.
3.2. Vloga Izvajalca, s katero se je prijavil na javni razpis, je sestavni del te pogodbe.

3.3. V primeru nepredvidenih prilivov sredstev Fundaciji lahko Fundacija na podlagi sklepa Sveta fundacije Izvajalcu enostransko spremeni dinamiko in višino sofinanciranih sredstev.

3.4. Pogodbeni stranki se dogovorita, da sta pooblaščena predstavnika za izvajanje te pogodbe:

- za Fundacijo:  Aleš Remih, predsednik Sveta fundacije
- za Izvajalca:    _____________, ____________ 

3.5. Morebitne spremembe oziroma dopolnitve te pogodbe bosta pogodbeni stranki sklenili v obliki pisnih aneksov k tej pogodbi. 

Pri sklepanju aneksov k tej pogodbi skladno z določili te pogodbe in pri dogovarjanju pogodbenih strank o drugih obveznostih, ki niso opredeljena s to pogodbo, bodo upoštevani pogoji iz javnega razpisa.

3.6. Cesije in asignacije za sredstva po tej pogodbi so mogoče le ob soglasju Fundacije.

3.7. Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Ljubljani.

3.8. Ta pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.

3.9. Ta pogodba začne veljati, ko jo podpišeta obe pogodbeni stranki.

	Ljubljana, ........................
	
	________, ......................

	Fundacija za financiranje športnih organizacij v RS:
	
	__________________:

	Aleš Remih

predsednik Sveta fundacije
	
	_________________
_______________ 


Šport za vse_s podizvajalci

